
הכנסת השש-עשרה






נוסח לא מתוקן

מושב רביעי

פרוטוקול
מישיבת ועדת הכספים

שהתקיימה ביום שלישי, י"ב בכסלו התשס"ו - 13 בדצמבר 2005 - בשעה 11:00

סדר היום:
הגדלת הון המניות הרשום של החברה לשירותי איכות הסביבה - שיקום אתר הפסולת הרעילה ברמת חובב - השקעה במתקן טיפול 
נכחו:
חברי הוועדה:

יעקב ליצמן - היו"ר

מוזמנים:

יוסי ענבר, סמנכ"ל תעשיות, המשרד לאיכות הסביבה

עו"ד תמר זוהר, המשרד לאיכות הסביבה

ערן פולק, משרד האוצר

איתן זילביגר, מנכ"ל החברה לשירותי איכות הסביבה

יועצת משפטית:
הלית מגידו

מנהל הוועדה:
טמיר כהן
רשמת פרלמנטרית:
הדס דויטש

הגדלת הון המניות הרשום של החברה לשירותי איכות הסביבה - שיקום אתר הפסולת הרעילה ברמת חובב - השקעה במתקן טיפול

היו"ר יעקב ליצמן:

בוקר טוב, אני מתכבד לפתוח את הישיבה.

יוסי ענבר:

החברה לשירותי איכות סביבה עומדת להציב מתקן שמטפל בפסולת הרעילה של מדינת ישראל. במקביל המדינה רוצה להשקיע כסף בשיקום חלקים של אתר הפסולת הרעילה שבעבר הרחוק היו בבעלות המדינה. המדינה רוצה לקנות את החלק המתאים במתקן, ולצורך כך המדינה מעבירה כ-10 מיליון ₪ לחברה לשירותי איכות סביבה. נדרש אישור של ועדת הכספים על-פי חוק החברות הממשלתיות להגדלת הון המניות הרשום של החברה לשירותי איכות סביבה.

היו"ר יעקב ליצמן:

 למה רק 10?

איתן זילביגר:

זה החלק היחסי.

היו"ר יעקב ליצמן:

 אתה מסכים?

ערן פולק:

כן. 

היו"ר יעקב ליצמן:

 עובר 10.125. כלומר אני צריך לאשר את המכתב של המנכ"לית. מי בעד הגדלת הון המניות הרשום של החברה לשירותי איכות הסביבה - מכתבה של מנכ"לית המשרד לאיכות הסביבה, ד"ר מיקי הרן? מי נגד? אושר פה אחד.


תודה רבה, הישיבה נעולה.

הישיבה ננעלה.

